ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการจดทะเบียนผู้ส่งออกผักและผลไม้พ.ศ. ๒๕๕๓ ตามประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขอ และการออกใบรับรองสุขอนามัย พ.ศ. ๒๕๕๒กำหนดคุณสมบัติของผู้ขอใบรับรองสุขอนามัย ให้ต้องจดทะเบียนกับกรมวิชาการเกษตร นั้นเพื่อให้การควบคุมระบบการตรวจสอบรับรองสินค้าผักและผลไม้สดส่งออกเป็นไปอย่างมีประสิทธิภาพและเป็นไปตามประกาศดังกล่าว กรมวิชาการเกษตรจึงกำหนดหลักเกณฑ์ วิธีการ และเงื่อนไขการจดทะเบียนเป็นผู้ส่งออกผักและผลไม้ดังต่อไปนี้๑.ให้ยกเลิก๑.๑ประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการจดทะเบียนผู้ส่งออกผักและผลไม้สดไปนอร์เวย์พ.ศ. ๒๕๔๘๑.๒ประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการจดทะเบียนผู้ส่งออกผักและผลไม้สดไปสหภาพยุโรป๑.๓ประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการจดทะเบียนผู้ส่งออกผักชีไปประเทศสิงคโปร์และไต้หวันพ.ศ. ๒๕๕๑๒.ในประกาศนี้ผักและผลไม้ หมายความว่า ส่วนหนึ่งส่วนใดหรือทั้งหมดของพืชประเภทผักและผลไม้ที่ส่งออกโรงงาน หมายความว่าสถานที่ที่ทำการผลิตหรือสถานที่เก็บรักษาสินค้าเกษตรด้านพืชและผลิตภัณฑ์พืชและให้หมายความรวมถึงการรวบรวม การคัดเลือก การบรรจุ การแปรรูป และการเก็บรักษาผู้ส่งออก หมายความว่า บุคคลหรือนิติบุคคลที่มีการส่งออกสินค้าผักและผลไม้๓.การยื่นคำขอจดทะเบียนเป็นผู้ส่งออกให้ผู้ประสงค์จะส่งออกผักและผลไม้ยื่นคำขอจดทะเบียนเป็นผู้ส่งออกตามแบบ สมพ. ๔ และ สมพ. ๕ ท้ายประกาศนี้ต่อเจ้าหน้าที่ ณ สำนักพัฒนาระบบและรับรองมาตรฐานสินค้าพืช กรมวิชาการเกษตรกระทรวงเกษตรและสหกรณ์ พร้อมเอกสารหลักฐานดังนี้๓.๑ในกรณีผู้ขอเป็นบุคคลธรรมดา(๑)สำเนาบัตรประจำตัวประชาชน หรือสำเนาทะเบียนบ้าน จำนวน ๑ ฉบับ(๒)สำเนาใบทะเบียนพาณิชย์ที่ระบุชนิดแห่งพาณิชย์ถือว่าเป็นผู้ส่งออกผักผลไม้หรือสินค้าเกษตรกรรม จำนวน ๑ ฉบับ(๓)สำเนาหนังสือรับรอง GAP แหล่งผลิตทั้งหมดที่ส่งออก และ(๔)สำเนาหนังสือรับรอง GMP ของโรงงานทั้งหมด๓.๒ในกรณีผู้ขอเป็นนิติบุคคล ต้องเป็นนิติบุคคลที่มีวัตถุประสงค์ในการดำเนินการเกี่ยวกับผักผลไม้หรือสินค้าเกษตรกรรม(๑)สำเนาทะเบียนบ้านของกรรมการผู้มีอำนาจลงนามผูกพันบริษัท (กรณีบริษัทจำกัด หรือบริษัทมหาชนจำกัด)หรือของหุ้นส่วนผู้จัดการ (กรณีห้างหุ้นส่วนนิติบุคคล) แล้วแต่กรณี จำนวน ๑ ฉบับ(๒)สำเนาหนังสือรับรองของสำนักงานทะเบียนหุ้นส่วนบริษัทแสดงรายการจดทะเบียนตลอดทั้งชื่อกรรมการกรรมการหรือหุ้นส่วนผู้มีอำนาจลงนามผูกพันบริษัทหรือห้างหุ้นส่วนนิติบุคคลซึ่งออกมาแล้วไม่เกินหกเดือน จำนวน ๑ ฉบับ(๓)สำเนาหนังสือรับรอง GAP แหล่งผลิตทั้งหมดที่ส่งออก(๔)สำเนาหนังสือรับรอง GMP ของโรงงานทั้งหมด๔.ขั้นตอนการขอจดทะเบียนและการรับจดทะเบียนเป็นผู้ส่งออก๔.๑การรับจดทะเบียนเป็นผู้ส่งออกเมื่อเจ้าหน้าที่ได้รับคำขอแล้วให้ตรวจสอบหลักฐานตามที่กำหนดไว้ใน ข้อ ๓ ถ้าเอกสารหลักฐานครบถ้วนให้เสนออธิบดีกรมวิชาการเกษตรเพื่อพิจารณารับจดทะเบียนและออกหนังสือสำคัญแสดงการจดทะเบียนเป็นผู้ส่งออกแนบท้ายประกาศนี้๔.๒อายุของหนังสือสำคัญแสดงการจดทะเบียนเป็นผู้ส่งออกหนังสือสำคัญแสดงการจดทะเบียนเป็นผู้ส่งออกมีอายุสองปีนับแต่วันออกหนังสือสำคัญแสดงการจดทะเบียนเป็นผู้ส่งออก๕.เงื่อนไขที่ผู้ได้รับหนังสือสำคัญแสดงการจดทะเบียนเป็นผู้ส่งออกต้องปฏิบัติ๕.๑ปฏิบัติตามหลักเกณฑ์ วิธีการ และเงื่อนไขเกี่ยวกับการส่งออกพืชควบคุมเฉพาะ๕.๒จัดให้มีการติดป้าย หรือฉลาก หรือประทับข้อความเป็นภาษาอังกฤษที่ภาชนะบรรจุเฉพาะกรณีการส่งออกไปสหภาพยุโรปและนอร์เวย์โดยต้องแสดงข้อมูลดังนี้-หมายเลขทะเบียนผู้ส่งออก-ชื่อผู้ประกอบการ/ผู้ส่งออก-ชื่อสามัญของพืช-ชื่อวิทยาศาสตร์ของพืช-รหัสรุ่นที่ผลิต (Lot No. หรือ Batch No. หรือ Code No.)-ประเทศผู้ผลิต๕.๓ต้องแจ้งข้อมูลต่อแก่กรมวิชาการเกษตรเมื่อมีการเปลี่ยนแปลงแหล่งผลิตผักและผลไม้และโรงงาน หรือข้อมูลอื่น ๆ ที่มีผลต่อความปลอดภัยด้านอาหาร ภายใน ๗ วันนับแต่วันเปลี่ยนแปลงข้อมูล๖.บทกำหนดโทษผู้ได้รับหนังสือสำคัญแสดงการจดทะเบียนเป็นผู้ส่งออกไม่ปฏิบัติตามเงื่อนไขที่กำหนดไว้ในประกาศนี้กรมวิชาการเกษตรจะพิจารณาสั่งให้แก้ไขหรือสั่งพักใช้หรือเพิกถอนหนังสือสำคัญแสดงการจดทะเบียนเป็นผู้ส่งออกได้ตามหลักเกณฑ์และวิธีการดังต่อไปนี้๖.๑ฝ่าฝืน หรือไม่ปฏิบัติตามระเบียบหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหาร ครั้งที่๑ให้เจ้าหน้าที่แจ้งเตือนผู้ได้รับหนังสือสำคัญแสดงการจดทะเบียนเป็นผู้ส่งออกเป็นหนังสือ๖.๒ฝ่าฝืน หรือไม่ปฏิบัติตามระเบียบหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหาร ครั้งที่๒ โดยเป็นการฝ่าฝืนหรือไม่ปฏิบัติตามระเบียบ หรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหารภายในระยะเวลา๓ เดือน นับแต่วันที่ได้กระทำการฝ่าฝืน หรือไม่ปฏิบัติตามระเบียบหรือได้รับแจ้งเตือนตาม ๖.๑ ให้พักใช้หนังสือสำคัญแสดงการจดทะเบียนเป็นผู้ส่งออกมีกำหนด ๓๐ วัน๖.๓ฝ่าฝืน หรือไม่ปฏิบัติตามระเบียบหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหาร ตั้งแต่ ๓ครั้งขึ้นไป โดยเป็นการฝ่าฝืนหรือไม่ปฏิบัติตามระเบียบ หรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหารภายในระยะเวลา๖ เดือน นับแต่วันที่ได้กระทำการฝ่าฝืน หรือไม่ปฏิบัติตามระเบียบหรือได้รับแจ้งเตือนตาม ๖.๑ ให้เพิกถอนหนังสือสำคัญแสดงการจดทะเบียนเป็นผู้ส่งออก๗.บทยกเว้นการนำติดตัวออกไปซึ่งผักและผลไม้เพื่อใช้เฉพาะตัวได้รับการยกเว้นไม่ต้องปฏิบัติตามประกาศฉบับนี้๘.หนังสือสำคัญแสดงการจดทะเบียนเป็นผู้ส่งออกที่ออกไปก่อนประกาศนี้ใช้บังคับให้สามารถใช้ได้ต่อไปจนกว่าหนังสือสำคัญแสดงการจดทะเบียนผู้ส่งออกสิ้นอายุประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๓กันยายน พ.ศ. ๒๕๕๓สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. คำร้องขอหนังสือสำคัญแสดงการจดทะเบียนเป็นผู้ส่งออกผักและผลไม้(แบบ สมพ. ๔)๒.คำร้องขอหนังสือสำคัญแสดงการจดทะเบียนเป็นผู้ส่งออกผักและผลไม้ (แบบ สมพ. ๕)๓.หนังสือสำคัญแสดงการจดทะเบียนเป็นผู้ส่งออกผักและผลไม้ (แบบ สมพ. ๑๒)(ดูข้อมูลจากภาพกฎหมาย)ปริยานุช/ผู้จัดทำ๒๙ ตุลาคม ๒๕๕๓ณัฐวดี/ตรวจ๒๙ ตุลาคม ๒๕๕๓พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๗/ตอนพิเศษ ๑๒๔ ง/หน้า ๓๕/๒๖ ตุลาคม ๒๕๕๓